钦定古今图书集成/明伦汇编/氏族典/第193卷 > 姚伯良
## 钦定古今图书集成/明伦汇编/氏族典/第193卷 > 姚伯良

按《万姓统谱》：伯良名骥，以字行，先洛人。大父君义知
鄞，遂家焉。伯良性寡默，刻志于学。洪武中，由上舍授
郴州桂阳丞。桂阳俗靡多讼，尹尝谓曰：“何以化之？”伯
良曰：“居上不贪，则断合理，而民讼息。”又谕民曰：“富由
俭得，贫自奢来。食以时，用以礼，则财可丰。”不三年，讼
简而俗尚纯俭。上嘉其能，诏诣京师，赐楮镪。敕佥山
西按察司事。发奸擿伏，治号“神明。”年三十八卒于官。
所著有《芸窗槁》《小学讽咏补遗》。